16. ΑΠΟΦΑΣΗ ΥΠΟΥΡΓΟΥ   ΕΘΝΙΚΗΣ ΑΜΥΝΑΣ Αριθ. 2285 της 24 Ιουλ./16 Σεπτ. 1982   (ΦΕΚ Β΄ 677)  Υπαγωγή εις την Ασφάλιση του ΜΤΑ των Μονίμων Υπαλλήλων αυτού. Έχοντας υπόψη: α)Την παρ. 2 του άρθρ. 3 του Νόμ. 1201/1981 «Περί υπαγωγής εις την ασφάλιση του ΜΤΑ των Μονίμων Υπαλλήλων αυτού». β)Την υπ’ αριθ. Φ. 072.2/43/Β/7210/22.10.81 Απόφαση Πρωθυπουργού και ΥΕΘΑ «Περί αναθέσεως αρμοδιοτήτων ΥΕΘΑ εις ΥΦΕΘΑ». γ)Την απόφαση που έλαβε το ΔΣ/ΜΤΑ στην υπ’ αριθ. 16/20.4.82 συνεδρίασή του, καθορίζουμε τα εξής για τη ρύθμιση των θεμάτων που ανέκυψαν κατά την εφαρμογή του Νόμ. 1201/81. α)Εισφορές μερίσματος: Οι οφειλόμενες στο ΜΤΑ εισφορές λόγω μερίσματος, για την αναγνώριση σαν χρόνου μετοχικής σχέσεως, της συντάξιμης υπηρεσίας των υπαλλήλων του Ταμείου που διανύθηκε πριν από το Νόμ. 1201/81 και που υπηρετούσαν κατά την δημοσίευση αυτού, θα υπολογίζονται κατά την έξοδο του υπαλλήλου από την υπηρεσία, με βάση το μισθολόγιο και το ποσοστό κρατήσεων που θα ισχύουν κατά την έξοδο. Για το ποσό της οφειλής που θα προκύψει θα υπογράφεται ομόλογο, το επιτόκιο του οποίου θα είναι το ισχύον, κατά το χρόνο υπογραφής του, για τα δάνεια του ΜΤΑ προς τους μετόχους και μερισματούχους του. Η εξόφληση του ομολόγου θα γίνει με μηνιαίες τοκοχρεωλυτικές δόσεις, το ύψος των οποίων θα είναι ίσο με το 30% του μερίσματος που θα δικαιωθεί ο υπάλληλος κατά την έξοδό του. Οι δόσεις της οφειλής θα παρακρατούνται από το μέρισμα και για όσο χρόνο συνεχίζει τούτο να καταβάλλεται. β)Εισφορές προικοδοτήσεως Οι οφειλόμενες στο ΜΤΑ εισφορές λόγω προικοδοτήσεως, για την αναγνώριση του προηγουμένου από το Νόμ. 1201/81 χρόνου προικοδοτήσεως, θα υπολογίζονται με βάση το μισθολόγιο και το ποσοστό κρατήσεων που ισχύουν κατά τη δημοσίευση του ανωτέρου Νόμου. Για το ποσό της οφειλής που θα προκύψει θα υπογραφεί ομόλογο το επιτόκιο του οποίου θα είναι το ισχύον, κατά το χρόνο υπογραφής του, για τα δάνεια του ΜΤΑ προς τους μετόχους και μερισμα    τούχους του. Η εξόφληση του ομολόγου θα γίνει σε 72 μηνιαίες τοκοχρεωλυτικές δόσεις, που θα παρακρατούνται από τις αποδοχές του υπαλλήλου και σε περίπτωση εξόδου του από το μέρισμα και για όσο χρόνο συνεχίζει τούτο να καταβάλλεται. Σε περίπτωση που το κορίτσι παντρευτεί πριν εξοφληθεί η οφειλή, το υπόλοιπο αυτής δεν θα παρακρατείται από το βοήθημα γάμου, αλλά θα συνεχίζεται η κράτηση από τις αποδοχές ή το μέρισμα. Τα ομόλογα θα υπογραφούν μέσα σε ένα μήνα από της κοινοποιήσεως της παρούσης. γ)Δικαίωμα εγγραφής γάμου Οι υπηρετούντες κατά τη δημοσίευση του Νόμ. 1201/81 υπάλληλοι του Ταμείου, θα καταβάλλουν, σαν δικαίωμα εγγραφής του γάμου τους στα μητρώα εγγάμων του ταμείου, ποσό ίσο προς το βασικό μισθό που ελάμβαναν κατά το χρόνο δημοσιεύσεως του ανωτέρω Νόμου. Το ανωτέρω ποσό θα καταβληθεί εφ’ άπαξ ή σε 36 μηνιαίες τοκοχρεωλυτικές δόσεις με το επιτόκιο που θα ισχύει κατά την υπογραφή του ομολόγου, ανάλογα με την επιθυμία του υπαλλήλου. Στην δεύτερη περίπτωση τα σχετικά ομόλογα θα υπογραφούν μέσα σ’ ένα μήνα από της κοινοποιήσεως της παρούσης. δ)Μέρισμα ανωτέρου βαθμού Μόνιμοι υπάλληλοι του ΜΤΑ, μέτοχοι του Ταμείου, εφ’ όσον κατά την έξοδό τους από την υπηρεσία λαμβάνουν αποδοχές 2ου βαθμού και έχουν δικαιωθεί επιδόματος χρόνου υπηρεσίας 28% ή 44%, θα λαμβάνουν επί πλέον του αρτίου μερίσματος του 2ου βαθμού, ένα ή 2 μερίδια αντιστοίχως.                   (Μετά τη σελ. 336,02(α) Σελ. 36,021 Τεύχος ΙΒ-1-2 Σελ. 137 38.Δ.α.16 Μετοχικό Ταμείο Βασιλικής Αεροπορίας   400 Μετοχικό Ταμείο Βασιλικής Αεροπορίας 38.Δ.α.16   401  